Niklas Larsen kan kalde sig Europas bedste i banecykeldisciplinen pointløb.

Danmark har fået en Europamester i banecykeldisciplinen pointløb. Det står klart, efter 19-årige Niklas Larsen lørdag aften vandt en overbevisende sejr.

Imponerende taget i betragtning at det er hans første pointløb nogensinde.

Danskeren tog undervejs flere omgange på konkurrenterne, og hans suverænitet afspejlede sig også på resultattavlen. Han endte med at vinde med 30 og 47 point ned til henholdsvis nummer to og tre.

Niklas Larsen endte med at vinde en overbevisende sejr ved EM i pointløb. Foto: TV 2

Til daglig kører han for cykelholdet Team Virtu Pro-Veloconcept, hvor blandt andet Bjarne Riis og Lars Seier Christensen er sponsorer.

Netop landevejscyklingen har Niklas Larsen givet udtryk for, at han vil satse mere på fremover.

For den almindelige dansker er han formentlig et ubeskrevet blad. Men han har allerede for få måneder siden gjort sig bemærket. Dengang gjorde han det med tre andre.

Han var nemlig en del af 4.000 meter holdet, som vandt bronze ved OL i Rio. Se eller gense, hvordan det så ud, her: